Suchinthana/si-wikipedia huggingface dataset:
අතාත්වික භාවිත මුහුනත් සැකසීමේ ඒකකය

NComputing යනු අතාත්වික භාවිත මුහුනත් සැකසීමෙ ඒකකහයකි. එනම් එක පරිගනකයක් පරිසීලකයන් කිහිපදෙනෙක් භවිත කල හැකි උපකරනයකි. මෙහිදී ඔබ කල යුත්තෙ එක පරිගනකයක් ගෙන එයට NComputing ඒකකය සමග ලබෙන කර්ඩ් පත පරිගනකයෙ PCI විවරයෙ ස්තාපනය කර අදාල මෘදුකාන්ගය ස්තාපනය කිරීමයි . ඉන් පසු එහි උපාන්ග කට්ටලය නිසි ලෙස සවිකර ගනිමෙන් ප්‍රධාන පරිගනකය පරිසීලකයන් හට භාවිතා කල හැක . කෙසේවෙතත් මෙය සිදුකල හැක්කෙ මීටර 10 පමන දුරක පමනි .

වාසි

එක පරිගනකයකින් පරිසීලකයන් 30 කට පමන වෑඩ කිරීමෙ හැකියාව.
එක මෘදුකාන්ග බලපත්‍රයකින් පරිසීලකයන් 30 කට පමන වෑඩ කිරීමෙ හැකියාව.
ප්‍රධාන පරිගනකය හැර අනෙක්  පරිසීලකයන්ට වෑය වන මුදල අවම වීම.

පරිගණක තාක්‍ෂණය
නිර්වාණ

එය දැකීම අතිශය අපහසුය.සොයා යාමේ අවසාන ඵලයයි.එයින් නැවත නැවතත් බීජය නම් වූ සංස්කාරය උපදී.එය මධ්‍යස්ථව පවත්වා ගැනීම සහ සංසුන් වූ මනසින් ආත්මය මෙහෙයවීම සඳහා ඉගැන්වීමේ දර්ශණය පමණක් නොව ආත්මය විසින් ආත්මය මෙනෙහි කිරීමද එහිදී සිදුකරනු ලබයි.

මොහොත යනු මෙයයි
රන්සර (ගුවන්විදුලි විකාශනය)

සිංහල අන්තර්ජාල ගුවන්විදුලි විකාශනයකි.

[[ගොනුව:[Radio]

බලංගොඩ e-නැණසල ව්‍යාපෘතියකි

නැණසල අායතනය මගින් පවත්වාගෙන යන මෙම ව්‍යාපෘතියට රටවල් 18ක පමණ ශ්‍රි ලාංකික අසන්නන‍් ඇත.
2011 -04-02 සිට මෙම නාලිකාව අලුත් වැඩියා කටයුතු ආරම්භ කර ඇත.

බාහාර යොමු
 [ http://www.ransara.lk ]
 Nenasala Balangoda

අන්තර්ජාල ගුවන්විදුලි - සිංහල
කථන චිකිත්සාව



ක්‍රමවේදයන්හි විෂය පථය 
කථන හා භාෂා ව්‍යාධි විද්‍යාවෙහි භාවිතය පහත ආකාර වේ. 
රෝගාබාධ වළකා ගැනීම, විමර්ශනය, උපදෙස් ලබාදීම,  රෝග නිර්ණය කිරීම, ප්‍රතිකාර කිරීම, අදාල ක්‍රියා මාර්ග ගැනීම හා රෝගියා සුව වීමෙන් පසුව  වුවද තොරතුරු ලබාගැනීම සඳහා භාවිතා වේ. ඒවා නම් ; 
කථනය (ශබ්දය ඇති කිරීම, වචන උච්චාරණය, කථනයෙහි ශුරතාවය, අනුනාදය සහ හඩ) 
භාෂාව (ශබ්ද අධ්‍යන විද්‍යාව, රූපාකාරය, ක්‍රියාකාරක පද සම්බන්ධය, අර්ථ විචාරය සහ උපයෝගී බස සම්බන්ධ වාග් විද්‍යාව) මෙහිදී වාචික, ලිඛිත, රූප සහ දෑත් භාවිතා කරමින් අදහස් හා හැගීම් ප්‍රකාශ කිරීම සහ පුර්ව සාක්ෂරතාව හා භාෂාව හා සම්බන්ධ ස‍ාක්ෂරතා හැකියාවන් පිළිබඳව විස්තර කෙරේ. 
ගිලීම සහ ආහාර ජීරණ පද්ධතියේ ඉහළ කොටසෙහි ක්‍රියාකාරීත්වයන් වල ඇති වන අක්‍රමිකතා. 
සන්නිවේදනයෙහි ඥානාත්මක අංගයන් (උදා - අවධානය, මතකය, ගැටළු විසදීම සහ අනෙකුත් ඉහළ ක්‍රියාකාරීත්වය) 
සන්නිවේදනය , ගිලීම හෝ ජීරණ පද්ධතියෙහි ඉහළ කොටසෙහි ක්‍රියාකාරීත්වයන් වැනි සංවේදනය හා සම්බන්ධ ක්‍රියාකාරීත්වයන්. 
විකල්ප, වඩාත් වර්ධනය වු සංනිවේදන ක්‍රමයක් ඇති කිරීම සහ එවන් ක්‍රමයක් වර්ධනය, තෝරා ගැනීම හා නිර්දේශ කිරීම සඳහා ක්‍රමෝපායන් ගොඩ නැංවීම.
ශ්‍රවණාබාධ ඇති රෝගීන් සහ ඔවුන් රැකබලා ගන්නන් හට සේවයක් සැපයීම. (උදා - ශ්‍රවණය පුරුදු කිරීම,  කථන හා භාෂා වැඩි දියුණු කිරීම සඳහා ක්‍රියාමාර්ග ගැනීම සහ දෘෂ්ටිය පරීක්ෂා කර බැලීම ශ්‍රව්‍යාබාධිත උපකරණ සැපයීම. 
පුද්ගලයන්ගේ ශ්‍රවණාබාධ පිළිබඳ විමර්ශනය කිරීම සහ මැද කනෙහි ආබාධ පිළිබඳව සොයා බලා වැඩිදුර ප්‍රතිකාර සඳහා යොමු කිරීම.
දත්ත  රැස් කිරීම, නිරීක්ෂණය කිරීම, සන්නිවේදනය , ගිලීම හෝ වෙනත් ආහාර මාර්ගයේ ඉහළ කොටසෙහි ක්‍රියාකාරීත්වයන් පරීක්ෂා කර බැලීම සඳහා විවිධ උපකරණ භාවිතා කිරීම.
සන්නිවේදනය, ගිලීම සහ ආහාර ජීරණ මාර්ගයෙහි ඉහළ කොටසෙහි ක්‍රියාකාරීත්වයන් භාවිතා කිරීම සඳහා භාවිතා වන උපකරණ වල යෝග්‍යතාවය සහ ඵලදායී භාවිතය පිළිබඳ සොයා බැලීම.
මධ්‍යම ශ්‍රවණ නිෂ්පාදනය කිරීමේ දුර්වලතා ඇති අවස්ථා වලදී ඒවා හදුනාගෙන කථනය, භාෂාව සහ අනෙකුත් සංජානන සන්නිවේදන දුර්වලතා ඇති අවස්ථා‍වලදී ඒ සඳහා නිසි ක්‍රියාමාර්ග ගැනීම.
රෝගීන්, රෝගීන්ගේ පවුලේ අය, අධ්‍යාපනඥයින් සහ අ‍ෙනකුත් පුද්ගලයන් රෝග තත්වය අවබෝධ කරගැනීම, ඒ සඳහා හැඩ ගැසීම සහ සන්නිවේදනය, ගිලීම සහ ආහාර ජීර්ණ පද්ධතියේ ඉහළ කොටසේ ක්‍රියාකාරීත්වය පිළිබඳ දැනුවත් කිරීම සහ උපදෙස් ලබාදීම.
ප්‍රජා දැනුවත් කිරීමේ වැඩසටහන්, අධ්‍යාපනික ක්‍රම සහ පුහුණු කිරීමේ වැඩ සටහන් මාර්ගයෙන් අදාල පුද්ගලයන් හට සන්නිවේදනය සහ සමාජයෙහි ඒ සඳහා ඇති බාධා මගහරවා ගැනීමට උපදෙස් ලබාදීම.
ශ්‍රවණවේදීන් හට, අධ්‍යාපනඥයින්ට සහ සෞඛ්‍ය වෘත්තිකයන් හට තොරතුරු ලබාදීම සහ ඔවුන් වෙත යොමු කිරීම. 
හැසීරීම (අභිනිවේශය හෝ විනාශකාරී ක්‍රියා) සහ බාහිර පරිසරය (උදා - හිඳගැනීම, සන්නිවේදන අවස්ථා, ආහාර ගැනීම සදහා නිවැරදි ඉරියව්) පිළිබඳව සාකච්ඡා කිරීම මගින් සන්නිවේදනය, ගිලීම සහ අනෙකුත් ආහාර ජීර්ණ පද්ධතියේ ඉහළ කොටසෙහි සිදුවන ක්‍රියාකාරීත්වයන් නිසි පරිදි පවත්වා ගෙන යාම.
සන්නිවේදන හැකියාවන් වැඩිදියුණු කරගැනීම සහ ඒ සඳහා අවශ්‍ය සේවාවන් සැපයීම. (උදා - උච්චාරණය, වෘත්තීමය මට්ටමින් හඩ පිළිබඳ අවධානයක් යොමු කිරීම හා එය දියුණු කර ගැනීම, පෞද්ගලික සහ වෘත්තීමය සන්නිවේදන කාර්යක්ෂමතාවය වැඩිදියුණු කර ගැනීම.)
විවිධ සංස්කෘතික වටපිටාවක් සහිත පුද්ගලයින් හට ඇති අවශ්‍යතා හඳුනාගැනීම සහ ඔවුන් සඳහා නිසි රෝග නිර්ණය ක්‍රමයන් ලබාදීම සහ නිසි පරිදි ප්‍රතිකාර ක්‍රම ලබාදීම.

සෞඛ්‍ය ‍ක්‍ෂේත්‍රයේ වෘත්තීන්
පුනුරුත්ථාපන වෛද්‍යවේදය
බුලත්

බුලත් වැලක් වන අතර ගම්මිරිස් සහ කොවා ඇතුළත් වන පයිපෙරසී ( Piperaceae)පවුලට අයත්වේ.බුලත් කොළ වැඩිපුරම පරිභෝජනය කරනු ලබන්නේ ආසියාවේ සහ ලෝකයේ අනෙකුත් රටවල සමහර ආසියානු සංක්‍රමණිකයන් විසින්ය.බුලත් විටක් ලෙස භාවිතා කරනු ලබන අතර ඒ සඳහා පුවක්, දුන්කොළ මෙන්ම හුණුද භාවිතා කරයි.

ඉන්දියාවේ සහ ශ්‍රී ලංකාවේ සාම්ප්‍රදායිකව බුලත් කොළ පිරිනමනු ලබන්නේ ගෞරවය සහ සුබ ආරම්භය යන්න හැගවීම සඳහාය.

මංගල උත්සවවලදී, වැඩිහිටියන්ට ආචාර කිරීම, අලුත් අවුරුද්ද සැමරීම සහ ආයුර්වේද වෛද්‍යවරුන්ට සහ ජ්‍යෝතිෂ්‍ය වේදීන්ට ගෙවීම් කිරීම වැනි අවස්ථා වලදී පිරිනමනු ලබයි.බුලත් ආරම්භ වූයේ දකුණු හා ගිනිකොනදිග ආසියාවේ ය.

නිරුක්තිය
බුලත් යන්න (දෙමළ / මලයාලම්) වෙටිලා යන වචනයෙන් උපුටා ගන්නා ලද අතර ඒ සඳහා පෘතුගීසි බලපෑමක්ද තිබේ.

වගාව

බුලත් කොළ වැඩි වශයෙන් දකුණු හා ගිනිකොනදිග ආසියාවේ, පාකිස්තානයේ සිට පැපුවා නිව්ගිනියාව දක්වා වගා කෙරේ.

භාවිතය සහ සංස්කෘතික වැදගත්කම
බුලත් කොළ වල මූලික භාවිතය වන්නේ රසය එකතු කිරීම සඳහා ප්‍රධාන වශයෙන් භාවිතා වන පුවක් හෝ දුම්කොළ සමඟ එතීමෙනි.භාවිතවන කොටස් ගතහොත් සම්පූර්ණවැල, කොළ, මුල් සහ පුෂ්ප මංජරිය යනාදියවේ.ඖෂධයක් ලෙස භාවිතවන කොටස් ගතහොත් කොළ, කොළ යුෂ සහ කොළ තෙල් යනාදියවේ.

සෞඛ්‍යමය බලපෑම්

ආර්ථිකමය වශයෙන් වැදගත්කම

ආශ්‍රිත

සිංහල සම්ප්‍රදායන්
Piper ගණය
ශ්‍රී ලංකාවේ වැල් වර්ග
ඇපල් රැහැන් රහිත යතුරුපුවරුව

Nothing peripheral about it.

විශ්වාස කල නොහැකි තරම් සිහින් යතුරු පුවරුව අනගි හැඩයකින් යුක්තයි.එය රැහැන් රහිතයි.එමනිසා ඔබට පුලුවනි එය කැමති තැනක කැමති අයුරකින් තබා භවිතා කිරීමට.මෙහි භාවිත වන්නේ Bluetooth wireless technology එකය.

මෙය එක කුඩා බැටරියකින් ක්‍රියා කරයි

Apple Wireless Keyboard එක සදහා AA වර්ගයේ බැටරි කැබලි එකක් පමනක් අවැසි වේ.එය මීට පෙර මොඩලයට වඩා එක බැටරි කැබැලක අඩුවීමක් පෙනේ.බුද්දිමත් ලෙස බලය කලමනා කරනය කරන පද්දතියක්ද මෙහි අතුලත්. එමගින් යතුරු පුවරුව වැඩ නොගන්න අවස්ත වලදී ක්‍රියා විරහිත වී නැවත යතුරු එබු සනකින් ක්‍රියත්මක වීමට පටන් ගනී.

ඈසට සහ ඔලුවට හරිම පහසුයි.

එය එය ඉතා කුඩා වන අතර අනෙක් සම්පුර්න යතුරු පුවරු මෙන් 24% ක් පමන ප්‍රමනයෙන් කුඩය.

System Requirements

 Mac computer with Bluetooth wireless technology
 Mac OS X v10.5.8 or later and Aluminum Keyboard
Software Update 2.0
 Existing keyboard and mouse for initial setup
 Two AA batteries (included)
හයවන ජෝර්ජ් රජ

හයවන ජෝර්ජ් (George VI) (ඇල්බර්ට් ෆ්‍රෙඩ්රික් ආතර් ජෝර්ජ් 14 දෙසැම්බර් 1895 – 6 පෙබරවාරි 1952), 1936 දෙසැම්බර් 11 සිට ඔහුගේ මරණය දක්වා එක්සත් රාජධානියේ සහ බ්‍රිතාන්‍ය පොදුරාජ්‍ය මණ්ඩලයේ ඩොමීනියන් රාජ්‍ය වල රජු විය. ඔහු අවසාන ඉන්දියාවේ අධිරාජ්‍යයා සහ ප්‍රථම පොදුරාජ්‍ය මණ්ඩලයේ ප්‍රධානියා විය.

ඔහු රජ බවට පත්වන තෙක් මහජනයා අතර ප්‍රසිද්ධියට පත් වූයේ ඇල්බර්ට් යන නමිනි. එමෙන්ම ඔහුගේ පවුලේ අය සහ මිතුරන් අතර ඔහු හැඳින්වුණේ බර්ටි යන නමිනි. ජෝර්ජ් උපත ලැබුවේ ඔහුගේ මී මිත්තණිය වූ වික්ටෝරියා රැජින ගේ පාලන සමයේ දී ය. ඇගේ වල්ලභයා වූ ඇල්බර්ට් කුමරුගේ නම අනුව ජෝර්ජ් කුමරුට ඇල්බර්ට් යන නාමය ලැබුණි. පස්වන ජෝර්ජ් රජුගේ දෙවන පුත්‍රයා වූ නිසාවෙන් ජෝර්ජ් සිහසුනට පත්වීමට අපේක්ෂා නොකළේය. ඔහුගේ මුල් කාලීන දිවිය සිය සොහොයුරු එඩ්වර්ඩ් සෙවණේ ගෙවුණි. යොවුන් වියේ දී නාවුක පාසලට ඇතුලත් වූ ඔහු පළමු ලෝක යුධ සමයේ රාජකීය නාවික හමුදාවේ සහ රාජකීය ගුවන් හමුදාවේ සේවය කළේය. 1920 දී ඔහු යෝක් හි ආදිපාදවරයා බවට පත් විය. 1923 දී ඔහු එලිසබෙත් බොවිස්-ලියොන් ආර්යාව විවාහ කර ගත්තේය. ඔවුන් දෙපළට එළිසබෙත් සහ මාගරට් යනුවෙන් දියණියන් දෙදෙනෙකු විය. 1920 ගණන්වල මැද බාගයේදී ඔහු ගොත ගැසීම සඳහා කථන චිකිත්සාවක් ලබා ගත්තේය. නමුත් එය සම්පූර්ණයෙන් යටපත් කිරීමට ඔහුට නොහැකි විණි.

1936 දී ඔවුන්ගේ පියා මියයාම නිසා ජෝර්ජ් ගේ වැඩිමහල් සොහොයුරා අටවන එඩ්වර්ඩ් නමින් සිහසුනට පත්විය. කෙසේවෙතත් එම වසර අවසානයේ දී එඩ්වර්ඩ්, වොලිස් සිම්ප්සන් නමැති දික්කසාද වූ ඇමෙරිකානු කාන්තාවක විවාහ කර ගැනීමේ සිය කැමැත්ත හෙළිදරව් කළේය. දේශපාලන සහ ආගමික හේතු නිසා දික්කසාද වූ ගැහැණියක විවාහ කරගෙන රජකම දැරීමේ හැකියාවක් නොමැති බවට බ්‍රිතාන්‍ය අග්‍රාමාත්‍ය ස්ටැන්ලි බෝල්ඩ්වින් එඩ්වර්ඩ් ට අවවාද කළේය. සිම්ප්සන් විවාහ කර ගැනීම සඳහා එඩ්වර්ඩ් රජකම අත්හළේය. වින්ඩ්සර් රාජවංශයේ තෙවැන්නා ලෙස ජෝර්ජ් සිහසුනට පත්විය. 

ජෝර්ජ් ගේ රාජ්‍ය කාලයේදී, බ්‍රිතාන්‍ය අධිරාජ්‍යය බිඳ වැටි බ්‍රිතාන්‍ය පොදුරාජ්‍ය මණ්ඩලය ගොඩනැගීම වේගවත් විය. ඔහු රජ බවට පැමිණි දිනයේදී ම අයර්ලන්ත පාර්ලිමේන්තුව සිය රටේ ව්‍යවස්ථාවෙන් රාජකීයත්වයට හිමි ස්ථානය ඉවත් කරන ලදී. 1939 සිට අධිරාජ්‍යය සහ පොදුරාජ්‍ය මණ්ඩලය නාසි ජර්මනිය සමඟ යුද්ධයට එළැඹුණි. ඉතාලිය සහ ජපානය සමඟ යුද්ධය 1940 සහ 1941 දී ඇරඹුණි. බ්‍රිතාන්‍යය සහ එහි මිත්‍ර පාක්ෂිකයෝ 1945 දී විජයග්‍රාහීව යුද්ධය අවසන් කළහ. එක්සත් ජනපදය සහ සෝවියට් සංගමය ප්‍රබල ලෝක බලවතුන් ලෙස නැගී සිටි අතර බ්‍රිතාන්‍ය අධිරාජ්‍යය දුර්වල විය. 1947 දී ඉන්දියාව සහ පාකිස්ථානය නිදහස ලබාගත් අතර ජෝර්ජ් තවදුරටත් එම රජු විය. නමුත් ඉන්දියාවේ අධිරාජ්‍යයා යන නාමය 1948 දී අත්හැර දමන ලදී. අයර්ලන්තය ජනරජයක් බවට ප්‍රකාශයට පත් කරන ලදුව 1949 දී පොදුරාජ්‍ය මණ්ඩලය හැර ගියාය. ඊට පසු වසරේදී ඉන්දියාව පොදුරාජ්‍ය මණ්ඩලය තුළ ජනරජයක් බවට පත්විය. ජෝර්ජ් පොදුරාජ්‍ය මණ්ඩලයේ ප්‍රධානියා යන නව නාමය ලබා ගන්නා ලදී. සෞඛ්‍ය තත්ත්වය පිරිහීම නිසා රාජ්‍යත්වයේ අවසාන සමයේ ඔහු දුර්වල විය. ඔහුගේ මරණයෙන් පසු ඔහුගේ වැඩිමහල් දියණිය වූ එළිසබෙත්ට කිරීටය හිමි විය.  

1895 උපත්
1952 මරණ
සීතල යුද්ධ සමයේ නායකයෝ
රජවරු - එක්සත් රාජධානිය
ඕස්ට්‍රේලියාවේ රජවරු
කැනඩාවේ රාජ්‍ය නායකයෝ
ඉන්දියාවේ රාජ්‍ය නායකයෝ
නවසීලන්තයේ රාජ්‍ය නායකයෝ
පකිස්තානයේ රාජ්‍ය නායකයෝ
දකුණු අප්‍රිකාවේ රජවරු
ලංකාවේ රජවරු
වං ඇපල

ආඩතෝඩා හෙවත් වං ඇපල ලෙස හඳුන්වන්නේ ඉන්දියානු උප මහාද්වීපයේ බොහෝ ප්‍රදේශවල  වැවෙන ඖෂධීය ශාකයකි.

ආශ්‍රිත ලිපි
 පාවට්ටා

වැඩිදුර කියවීම්

Justicia
ඖෂධීය ශාක
ශ්‍රී ලංකාවේ ශාක
ශාක
ශ්‍රී ලංකාවේ පෞද්ගලික විශ්වවිද්‍යාල පිහිටුවීම

ශ්‍රී ලංකාවේ දැනට පවතින්නේ රාජ්‍ය විශ්වවිද්‍යාල පද්ධතියක් පමණි.

ඉතිහාසය

ආරමිභය
පෞද්ගලික විශ්ව විද්‍යාලයක් පිළිබඳ මුල්ම අත්දැකීම ශ්‍රී ලංකාවට ලැබුනේ 1985 දී පෞද්ගලික උතුරු කොළඹ  වෛද්‍ය විද්‍යාලය පිහිටු වීමත් සමඟය.දහස්ගණනක් සිසුන්ගේ ජීවිත අහිමි නිරීමට මූල බීජ සැපයූ ඵය අවසානයේදී ඡාතික විශ්වවිද්‍යාල පද්ධතියට අන්තර්ග්‍රහනය කරගන්නා ලදී.

සංකල්පය වර්ධනය
පෞද්ගලික විශ්වවිස්‍යාල පිහිටුවීම සඳහා දැරූ තවත් උත්සාහයක් 2001 වසරේදී වාර්තා විය. මෙ‍ම උත්සාහය පිළිබඳ පළමු සලකුණ වුයේ පෞද්ගලික විශ්වවිස්‍යාල පිහිටුවීම සඳහා ඉඩ කඩ සපයන නව පණතක් ගෙන ඵ්මට උසස් අධ්‍යාපන හා තොරතුරු අමාත්‍යාංශය සුදානම් වන බව ඵම අමාත්‍යාංශයේ ලේකම් මහාචාර්ය ආර්.පී ගුණවර්ධන 2001 ඡනවාරි 23 වන දා උසස් තනතුරු දරනන් පිළිබඳ විශේෂ පාර්ලිමේන්තු කාරක සභා රැස්වීමේදී පැවසීමයි. එවකට ඡාත්‍යන්තර මූල්‍ය අරමුදලේ ශ්‍රී ලංකාවේ නිත්‍ය නියෝඡිතයා ලෙස කටයුතු කරන නසීම් උල් හක් මාර්තු 14 වන දින ලංකාදීප පුවත්පතට ප්‍රකාශයක් කරමින් ලංකාව සංවර්ධනය කිරීමට නම්අධ්‍යාපනය පෞදිගලික අංශයට විකුණා දැමිය යුතු බවත් අධ්‍යාපනයේ වගකීම පෞද්ගලික අංශයට පැවරෑ විට ඵය වඩා කාර්යක්‍ෂම වන බව පවසා තිබුණි.පසුව 2001 මාර්තු 15 වනදා The Island පුවත්පත මඟින් අධ්‍යාපන අමාත්‍යාංශයේ ලේකම් තාරා ද මෙල් මහත්මියගේ දේශනයක් වාර්තා කර තිබුනු අතර ඵම දේශනයේදී ඇය අධ්‍යාපනය පෞද්ගලීකරනය පිලිබඳ අදහස් දක්වා තිබිණි. රඡයට තව දුරටත් මේ ආකාරයට අධ්‍යාපනය පවත්වාගෙන යා නොහැකි බවත් අධ්‍යාපනයට පෞද්ගලික අංශයේ මැදිහත් වීම මවිතවීමට හේතුවක් නොවන බවත් ඇය ඵහිදී අවධාරනය කර තිබිණි.

ආශ්‍රිත හේතු
පෞද්ගලික විශ්ව විද්‍යාල පිහිටු වීමේ සැලැස්ම ඉබේ නිර්මාණය වූවක් නොවේ.

ලෝක බැංකුව හා ඡාත්‍යන්තර මූල්‍ය අරමුදල, මතය
ඵය ලෝක බැංකුව හා ඡාත්‍යන්තර මූල්‍ය අරමුදල ප්‍රමුඛ අධිරාඡ්‍යවාදී සංවිධානවල බලපෑමෙන් සිදුවූවන බවට මතයක් පවතී .2001 වසර ආරම්භ වන විට ලංකාවේ ආර්ථිකය විශාල ලෙස බිඳවැටී තිබුණු අතර ඵම තත්වය සමහන් කර ගැනීම සඳහා විශාල මුදලක් ණය හෝ ආධාර වශයෙන් අවශ්‍ය වී තිබිණි.2000 වසර අවසානයේදි ඡනාධිපතිනි චන්ද්‍රිකා බණ්ඩාරනායක හා ඵවකට අධ්‍යාපන ඇමති ඉන්දික ගුණවර්ධන පැරීසියේ පැවති යුරෝපා ආධාර කොමිසමේ රැස්වීමට ගියේ ඔවුන්ගේ කවර හෝ කොන්දේසියක‍ට යටත්වී ණය මුදලක් ලබා ගැනීමේ අරමුණිනි.ඵම රැසිවීමේසී අධ්‍යාපනය පෞස්ගලීකරණය කරන ලෙස යෝඡනාවක් ඉදිරිපත් වූ අතර අධ්‍යාපන ඇමතිවරයා ඵම යෝඡනාවට ඵකඟ වූබව අන්තර් ඡාල වාර්තාවල සඳහන් වේ.උසස් අධ්‍යාපනය පෞද්ගලීකරණය කිරීම සඳහා වූ යෝඡනාවක් පැරිස් සමුළුවේදී ඉදිරිපත් නොවූ බව මුලින් පැවසු ඇමතිවරයා,2001 මාර්තු 27 වනදා පාර්ලි මේන්තු වේ පැවති උසස් අධ්‍යාපන හා තොරතුරැ තාක්‍ෂණ අමාත්‍යාංශයේ වැය ශ්‍රීර්ශය පිළිබඳ විවාදයේදී පැරිස් සමුළුවේදී ඵවැනි යෝඡනා 4 ක් ඉදිරිපත් වූ බවත් පැවසීය. අධ්‍යාපනය පෞද්ගලීකරණය කළ හැකි විවිධ ක්‍රම 4 ක් ඔවුන් යෝඡනා කල බවත් තමා ඉන් 4 වන යෝඡනාව පිළිගත් බව ඔහු පැවසීය.ඵම කාලයේදී රට තුල පෞද්ගලික විශ්ව විද්‍යාල ආරම්භ වීම පිළිබඳ රට තුල විශාල විරෝධතාවක් ඇති විය.

මුලාශ්‍ර
විලංගු ලූ අකුරු/සමාඡවාදී ශ්‍රිෂ්‍ය සංගමය
විහාර මහාදේවි බාලිකා විද්‍යාලය

1977 පෙබරවාරි 01වන දින ආරම්භ වු කිරිබත්ගොඩ විහාර මහාදේවි විද්‍යාලය ශ්‍රී ලංකාවේ පාසලකි.

ඉතිහාසය 
එවකට ප්‍රවෘත්ති හා ගුවන්විදුලි අමාත්‍ය සහ කැලණිය පාර්ලිමෙන්තු මන්ත්‍රි ආර්.එස්.පෙරේරා විසින් මෙම විද්‍යාලයට විහාර මහාදේවි නමින් නම් කරන ලදි. ආරම්භයේදි ගුරු මණ්ඩලය 07 දෙනෙකුගෙන් හා ශිෂ්‍යාවන් 23 කු ගෙන් සමන්විත විය. අද වන විට 137 ක් වු ඇදුරු මණ්ඩලයකින් හා ළමුන් 3500 සමන්විතය. මෙම පාසලෙහි ආරම්භක විදුහල්පතිනිය ලෙස කටයුතු කොට ඇත්තේ අමරා වික්‍රමසිංහ මැතිණියයි. පළමු සිසුවියගේ නම ලියා පදිංචි කරන ලද්දේ එවකට අධ්‍යාපන අමාත්‍යාංශයේ ලේකම්ව සිටි ප්‍රේමදාස උඩගම ව්සිනි. මෙම පාසල ලංකාවේ පාසල් ලැයිස්තුවේ 9926 ලබා උපන්නාය. මෙම පාසලෙහි උද්යෝග පාඨය වුයේ ,.ගුණ-නැණ-විරිය.,යන්නයි

1991. 11.17 මෙම පසලෙහි ආදි ශිෂ්‍ය සංගමය ආරම්භ විය. මෙම සංගමය හරහා පාසල දියුණු තත්ත්වයකට පත්වුණි. මෙම ආදි ශිෂ්‍ය සංගමයේ මුල්ම ව්‍යාපෘතිය වුයේ..පර්පල් නයිට්..සංගිත සංදර්ශනයයි  ආදි ශිෂ්‍ය සංගමය විසින් පාසලට පිහිනුම් තටකයක් හා ශ්‍රවණාගාරයක් ඉදිකොට තිබේ. ගෘහස්ත ක්‍රිඩාගාරයක් ඉදිකරමින් පවති.

පාසලෙහි ළමුන් සදහා ඇති ක්‍රිඩා
 
බැඩ්මින්ටන්
ස්පෝර්ට්ස්
කරාතේ                
ඇරොබික්ස්
චෙස්                         
ක්‍රිකට්
මේස පන්දු                
පැසිපන්දු
දැල් පන්දු                
හොකි                
අත්පන්දු                    
ජිම්නාස්ටික්

පාසලෙහි ඇති නිවාස
ඉන්ද්‍රනීල
පද්මරාග
පුෂ්පරාග
වෛරොඩි

පාසලෙහි ඇති සංගම
කුඩා මිතුරි
බොදු සංගමය
සිංහල සමිතිය
සමුපකාර සංගමය

හිටපු විදුහල්පතිනියන්

අමරා වික්‍රමසිංහ
කුමාරි වීරසුරිය
සන්ධ්‍යා නීලමනි

පාසලේ ඔප්පුව

බස්නාහිර පලාතේ  ගම්පහ දිස්ත්‍රිකයේ බටහිර සියනැ කෝරලේ  අධිකාරි පත්තුවේ තලවතුහේන්පිට උතුර ග්‍රාමසේවා කොට්ඨාසයට අයත් කිරිබත්ගොඩ එස්ටේට් නම් ඉඩමෙහි අංක 340-අක්කර 3ක් පමණ වු ඉඩම.
මොරටුව මහ විද්‍යාලය



මොරටු මහා විද්‍යාලය 
 
ආරම්බය:1934.ජනවාරි 19 වෙනිදින.
ආදි කතෘතුමා:M.J.C.ප්‍රනාන්දු මැතිතුමා.
‍‍‍‍මොරටුව නගරය තුල පිහිටි ප්‍රධාන හා බොදු පාසලකි.මෙහි සිසුන් 2000 පමන අධ්‍යාපනය ලබයි.
එහි වර්ථමාන(2010)විදුහල්පතිතුමා වනුයේ E.H.අතාඋදගේ  මහතාය.
විද්‍යාලීය ක්‍රිකට් කන්ඩායම 2008 හොදම පිටපලාත් කන්ඩායම වශයෙන් තේරී පත්ව ඇත.

Web:http://[www.moratuwamv.net]
නිර්මානය:කළිදු වසුක.
ගණිතයේ ඉතිහාසය

ගණිතයේ ඉතිහාසය ඉතා ඈතට දිව යන්නකි. දැනට සතුව ඇති පුරාණතම ගණිතමය ලිපි ලේඛන වනුයේ  ප්ලිම්ප්ටන් 322 (බැබිලෝනියානු ගණිතය ක්‍රිපූ 1900 පමණ), රින්ඩ් ගණිත පැපිරසය (ඊජිප්තියානු ගණිතය ක්‍රිපූ  2000-1800 පමණ) සහ  මොස්කව් ගණිත පැපිරසය (ඊජිප්තියානු ගණිතය ක්‍රිපූ  1890 පමණ) වෙති. මෙම සියළු ලේඛන ඊනියා පයිතගරස් ප්‍රමේයය පිළිබඳ වන අතර, මූලික අංක ගණිතය හා ජ්‍යාමිතියෙන් අනතුරුව අතිශයින් පුරාණතම හා ප්‍රචලිතම ප්‍රවර්ධනය මෙය යැයි සිතෙයි.

ආශ්‍රිත

ගණිතය
ගණිතයේ ඉතිහාසය
ස්මයිලින් බුද්ධා - න්‍යෂ්ටික අත්හදාබැලීම

ස්මයිලින් බුද්ධා (මඳසිනා පාන බුදුන් වහන්සේ), පොක්රාන්-I අයුරින් විධිගත ලෙසින්  නම් කෙරුනු, යනු  1974 මැයි 18 දිනදී  පොක්රාන් හිදී ඉන්දියාව විසින් සිදු කෙරුනු පළමු  න්‍යෂ්ටික අත්හදාබැලීම්  පිපිරවීමෙහි කේත නාමයයි. කැනේඩියානු න්‍යෂ්ටික ප්‍රතික්‍රියාකාරක හා විශේෂඥ-ඥානය අනුග්‍රහයෙන් සැලසුම් කොට ක්‍රියාත්මක කෙරුනු මෙය එක්සත් ජාතීන්ගේ ආරක්ෂක මණ්ඩලයෙහි ස්ථීර සාමාජීකයන් පස්දෙනා ට පරිබාහිර ජාතියක් විසින් සිදු කල බවට තහවුරු කෙරුනු පළමු න්‍යෂ්ටික අත්හදාබැලීම ද වෙයි. බෝම්බයෙහි ස්ඵෝටක ප්‍රතිලාභය වාර්තාගත වූයේ  කිටො 8 ක් ලෙසිනි.

සූදානම් වීම හා සැලසුම 

1972 සැප්තැම්බර 7 දිනදී, අගමැතිනි ඉන්දිරා ගාන්ධි විසින්  බාබා පරමාණුක පර්යේෂණ කේන්ද්‍රයෙහි (BARC) විද්‍යාඥයින් වෙත වාචිකව බලය ලබාදුන්නේ ඔවුන් විසින් සැලසුම් කොට අත්හදා බැලීමට සකසා තිබූ න්‍යෂ්ටික මෙවලම නිෂ්පාදනය කරන ලෙසටයි. එහි ප්‍රවර්ධනය පුරාවටම, මෙවලම විධිගත ලෙසින් හැඳින්වුනේ  "සාමකාමී න්‍යෂ්ටික පුපුරණ ද්‍රව්‍යයක්" ලෙසින් වුවද, එය සාමාන්‍ය ලෙසින් හැඳින්වුනේ ස්මයිලින් බුද්ධා (මඳසිනා පාන බුදුන් වහන්සේ) ලෙසිනි.

විද්‍යාඥයින් හා ඉංජිනේරුවරුන් කණ්ඩායම 

ප්‍රවර්ධන කණ්ඩායමෙහි ප්‍රධානත්වය දැරුවේ ආචාර්යය. රාජා රාමන්නා ය. ආචාර්යය හෝමි එන්. සෙත්නාගේ අධීක්ෂණය යටතේ වූ අනෙකුත් ප්‍රධාන පුද්ගලයන් අතර ආචාර්යය. පී. කේ. ඉයෙන්ගර්, ආචාර්යය. රාජගෝපාල චිඩම්බරම්, ආචාර්යය. නාගපට්ටිනම් සම්බසිව වෙන්කටේසන් , ආචාර්යය. අබ්දුල් කලාම් හා  ආචාර්යය. වාමන් දතත්රේය පට්වර්ධන් වූහ. 1967 සිට1974 දක්වා වූ කාල සීමාව තුලදී ව්‍යාපෘතිය වෙනුවෙන් විද්‍යාඥයින් හා ඉංජිනේරුවන් 75 දෙනෙකුට වඩා සේවා දායකයන් ලෙසින් යොදවා නොගන්නා ලදි . පර්යේෂක ජෙෆ්රි රිචෙල්සන් ට අනුව මෙසේ කුඩා සේවා දායකයන් සංඛ්‍යාවක් යොදවා ගැනුම නිසාවෙන් රහස්‍ය භාවය සුරැකීමට පහසු වන්නට ඇත.

ඉන්දීය න්‍යෂ්ටික පර්යයේෂණ ආයතනයන්හී භූමිකාව 

දෙවන ලෝක යුද්ධය සමයෙහි ඇමරිකානු සැලැස්ම පදනම් කොට ගෙන චන්ඩිගාර් හි DRDO ටර්මිනල් බැලිස්ටික්ස් රිසර්ච් ලැබෝරටරි (TBRL) හිදී ප්‍රවර්ධනය කෙරුනු අධි ස්ඵෝටක පද්ධතියක් මෙම මෙවලම සඳහා භාවිත වී තිබුණි. ආස්ඵෝටන උපකරණයන්හී ප්‍රස්ඵෝටන  පද්ධතිය  ප්‍රවර්ධනය කෙරුනේ පුනේහී  DRDO හී හයි එනර්ජි මෙටීරියල්ස් රිසර්ච් ලැබොරටරි (HEMRL) හි දීය.  ප්ලූටෝනියම් කිග්‍රෑ 6 සපයා ගැනුනේ  BARC  හි CIRUS ප්‍රතික්‍රියකාරකය වෙතිනි. නියුට්‍රෝන්  ආරම්භකය,   පොලෝනියම්-බෙරිලියම් වර්ගයෙහි (මෙය නැවතත් ෆැට් මෑන් ගණයෙහි  මුල් එ.ජ. බෝම්බ තුල භාවිත කල මෙන්) වූ අතර "ෆ්ලවර් (පුෂ්පය)" යන කේත-නාමය ලදි. අත්හදාබැලීම් ස්ථානයට ප්‍රවාහනය කිරීමට පෙර සමස්ත ආන්තරකය එකලස් කරන ලද්දේ  ට්‍රොම්බේ හිදීය.

කේත නාමය
ව්‍යාපෘතියෙහි කේත නාමය වූයේ ස්මයිලින් බුද්ධා (මඳසිනා පාන බුදුන් වහන්සේ) වූ අතර පුපුරවා හැරීම සිදු කිරීමට නියමිතව තිබූ 1974 මැයි 18 දින (නිල අත්හදාබැලීම් දිනය) යෙදී තිබුන, බුද්ධ ජයන්ති දිනය, ගෞතම බුදු රජාණන් වහන්සේ ගේ උප්පත්තිය සිහි කරමින් ඉන්දියාව පුරා උත්සව පැවැත්වුනු දිනයක් විය. එජ හමුදා ලේඛනයන්හී ව්‍යාපෘතිය සඳහා කේත නාමය ලැයිස්තුගත කර තිබූයේ හැපි ක්‍රිෂ්නා (සතුටු ක්‍රීෂ්නා) මෙහෙයුම ලෙසිනි.

ආශ්‍රිත
හතරවන බුවනෙකබාහු රජ

කලින් උප නගරයක් ව පැවතුනු නිසාත්, කඳු කිහිපයකින් වට වූ තැනිතලා බිමක පිහිටි නිසාත්, ශ්‍රී පාද මාර්ගයේ සන්ධිස්ථානයක පිහිටි නිසාත්, මහවැලි ගඟ ගලා බසින නිම් තෙරෙහි පිහිටි නිසාත්, ක්‍රිස්තු වර්ෂ 1341 දී රජ වූ හතරවන බුවනෙකබාහු කුමරු තම අග නගරය වශයෙන් ගම්පොළ තෝරා ගත්තේය.

ඒ කාලයේම ඔහුගේ සහෝදර පස්වන පරාක්‍රමබාහු කෑගලු දිස්ත්‍රික්කයේ දැදිගම පාලනය කළේය. මේ යුගයේම අලකේශ්වර නම් වූ ප්‍රභූ පරම්පරාවක් කළුතර දිස්ත්‍රික්කයේ රයිගම බලවත් වී සිටි අතර, ගම්පොළ රජ පවුල හා සම්බන්ධතා පැවැත්වූ තවත් ප්‍රධාන පවුලක් වශයෙන් සේනාධිලංකාර සෙනෙවිරත් පවුල හැඳින්විය හැකිය.

ඉතිහාසය නැවත නැවත සිදු වීම නිසා දෝ නිරිතදිග රාජධානිවල මුල්ම රාජධානි මාරුව, එනම් අගනුවර දඹදෙනිය නගරයෙන් යාපහුව ට ගෙන ගියේ පළමු බුවනෙකබාහු රජතුමා ය. යාපහුව බලකොටුවෙන් කුරුණෑගල ට ගෙන ගියේ දෙවන බුවනෙකබාහු රජතුමා ය. කුරුණෑගලින් ගම්පොළට ගෙන ගියේ සතරවන බුවනෙකබහු රජතුමා ය.

ක්‍රිස්තු වර්ෂ 1351 දක්වා මෙතුමා රජ කළ අතර ඉන් පසු රාජ්‍යත්වයට පත් වූයේ පස්වන පරාක්‍රමබාහු රජතුමා ය.

සබැඳි පිටු 
 සිංහලේ රාජාවලිය

ප්‍රවර්ගය : ශ්‍රී ලංකාවේ ඉතිහාසය
සිරි සඟ බෝ රාජ වංශය
ශ්‍රී ලංකාවේ රජවරු
පස්වන පරාක්‍රමබාහු රජ

ක්‍රිස්තු වර්ෂ 1344 සිට දැදිගම තමාගේම රාජධානියක් පවත්වා ගෙන ආ මෙම රජතුමා හතරවන බුවනෙකබාහු රජතුමාගෙන් පසු ගම්පොළ රාජ්‍යත්වයට පත් විය. හතරවන බුවනෙකබාහු රජුගේ කාලයේ මෙන්ම මෙම රජතුමාගේ කාලයෙත් සේනාධිලංකාර නම් අමාත්‍යාවරයා රජුටත් වඩා බලවත් වී සිටි අතර මෙම පුද්ගලයා දකුණු ඉන්දියානු පරපුරකට සම්බන්ධ බව මහාචාර්ය සෙනරත් පරණවිතාන ශූරීන් පෙන්වා දී තිබේ. ක්‍රිස්තු වර්ෂ 1359 දී පස්වන පරාක්‍රමබාහු රජතුමාගෙන් පසු රාජ්‍යත්වයට පත් වූයේ තුන්වන වික්‍රමබාහු රජතුමාය.

සබැඳි පිටු 
 සිංහලේ රාජාවලිය

ප්‍රවර්ගය : ශ්‍රී ලංකාවේ ඉතිහාසය
ශ්‍රී ලංකාවේ රජවරු
සිරි සඟ බෝ රාජ වංශය
තුන්වන වික්‍රමබාහු රජ

ක්‍රිස්තු වර්ෂ 1358 දී පමණ වික්‍රමබාහු නම් කුමාරයෙක් නිශ්ශංක අලගක්කෝනාර ගේ උපකාරය ඇතිව කැරැල්ලක් මෙහෙයවා ගම්පොළ සිහසුන පස්වන පරාක්‍රමබාහු රජතුමාගෙන් පැහැරගෙන තුන්වන වික්‍රමබාහු නමින් රජ විය. මේ කැරැල්ල සඳහා උතුරේ ආර්ය චක්‍රවර්ති සහය වූ බව පිළි ගැනේ. 

තුන්වන වික්‍රමබාහු රජුගේ අගමැති වශයෙන් සිටි සේනාධිලංකාර ඉවත් කොට නිශ්ශංක අලගක්කෝනාර පත් විය. මේ වන විට යාපනයේ පාලකයා ව සිටි ආර්ය චක්‍රවර්ති මන්නාරමේ සිට පානදුරය දක්වා තොටුපලවල අයබදු රැස් කිරීමේ අයිතිය තමා යටතට ගත්තේය. මේ නිසා කෝට්ටේ බලකොටුව ඉඳි කළ අලගක්කෝනාර, ආර්ය චක්‍රවර්ති පළවා හැර බටහිර තොටුපොළවල අයිතිය ලබා ගත්තේය. මෙයට කුපිත වූ ආර්ය චක්‍රවර්ති නැවතත් ගම්පොළට ආක්‍රමණයක් මෙහෙය වීය. සාර්ථකව එයට මුහුණ දුන් අලගක්කෝනාර, ආර්ය චක්‍රවර්තීව පළවා හැරියේය.

තුන්වන වික්‍රමබාහු රජුගෙ රාජ්‍ය කාලය හැටියට සැලකෙන්නෙ ක්‍රිස්තු වර්ෂ 1359 සිට ක්‍රිස්තු වර්ෂ 1372 දක්වා කාලයයි. මේ රජුගෙන් පසු ක්‍රිස්තු වර්ෂ 1372 දී පස්වන බුවනෙකබාහු රජ බලයට පත් විය.

සබැඳි පිටු 
 සිංහලේ රාජාවලිය

ගම්පොල රාජධානිය
ශ්‍රී ලංකාවේ ඉතිහාසය
සිරි සඟ බෝ රාජ වංශය
ශ්‍රී ලංකාවේ රජවරු
ඕපන් ඔෆිස් මෘදුකාංගය



ප්‍රවේශය
ඕපන් ඔෆිස් මිල අධික සංවෘත මූල මාදුකාංගයන්ට අමිල විසදුමකි. මෙම මෘදුකාංගය www.openoffce.org වෙබ් අඩවියෙන් නොමිලයේ බාගත කරගත හැක. මෙය මුදල් ගෙවා ලබාගතයුතු මයික්‍රොසොෆ්ට් ඔෆිස් මෘදුකාංගය‍ට නොදෙවෙනි මෙන්ම එහි නොපවතින වර්ධිත ගති ලක්ෂණද සහිතයි.

දේශීයකරණය
මේ වන විට මෙම මෘදුකාංගය දේශීයකරණයටද ලක් වෙමින් පවතින අතර දැන්වනවිට (2010-04-14 දින වන විට) මෙම මෘදුකාංගයේ දේශීයකරණයට (සිංහල බසට) පරිවර්තිත OpenOffice.org 3.2 වර්ෂනයේ අවසාන නිකුතුව නොවන පිටපතක් ඉහත වෙබ් අඩවියේ http://සිංහල%20පිටුව ඔස්සේ ලබාගත හැක.

ප්‍රජා සහය
මෙම මෘදුකාංගය භාවිතා කරන්නන් වෙනුවෙන් කැපවුණු ගූගල් සමූහයක්ද ක්‍රියාත්මක අතර     ලිපිනයෙන් මෙම සමූහයට සම්බන්ධ විය හැක. මෘදුකාංගය භාවිතය පිළිබඳ ගැටලු වලට විසදුම් මේ හරහා ලබාගත හැක. 
 පද සැකසුම් මෘදුකාංගය

සංරචක
ඕපන් ඔෆිස් මෘදුකාංගය පහත සංරචකයන්ලෙන් යුක්තයි
 පද සැකසුම් මෘදුකාංගය
 පැතුරුම්පත
 අභිනයන මෘදුකාංගය හෙවක් ඉදිරිපත්කරණ මෆදුකාංගය
 දත්ත පදනම
 ග්‍රැෆික් මෘදුකාංගය
 ගණිතමය කෘත්‍ය මෘදුකාංගය

ප්‍රකාශන
LAKapps ආයතනය මගින් ඕපන් ඔෆිස් සංරචක සඳහා ප්‍රකාශන අත්පොත් පෙළක් සම්පාදනය කරමින් පවතී. දැනට ඕපන් ඔෆිස් රයිටර් ( පද සැකසුම් මෘදුකාංගය) සහ ඕපන් ඔෆිස් කැල්ක් (පැතුරුම්පත) සඳහා අත්පොත් දෙකක් නිකුත් කර ඇත. මේවා PDF ගොනු ලෙස ලබා ගත හැකි අතර වීඩියෝ පුහුණු උදව් ලෙසද පවතී. මේවා LAKapps ආයතනයේ SVN සුරක්ෂිතාගාරයෙන් බාගත හැක. මෙය මොරටුව විශ්ව විද්‍යාලයයේ පරිගණක විද්‍යා හා ඉංජිනේරු අධ්‍යනාංශය විසින් සම්පාදනය කර ඇත.

ඕපන් ඔෆිස් රයිටර් - පදසැකසුම් මෘදුකාංගය නමින් ඉ-පොතක් දකුණු පළාත් සමුපකාර සංවර්ධන දෙපාර්තමේන්තුව විසින් නිකුත්කර ඇති අතර එය මෙම විෂයය යටතේ වන පලමු සිංහල භාෂීය පුකාශනය වේ. එය PDF ගොණු ආකෘතියෙන් එම දෙපාර්තමේන්තුවේ නිළ වෙබ් අඩවියේ අතත්‍ය පොත් හලින් බාගත කර ගත හැක.

ලීබ්‍රා ඔෆිස්
ඕපන් ඔෆිස් සඳහා සහය දැක්වූ ප්‍රධාන ස්වේව්චා සංවර්ධකයින් එම ව්‍යාපෘකියෙන් ඉවත්ව වඩා නිදහස් කාර්යයාල මෘදුකාංග කට්ටලයක් ඕපන් ඔෆිස් පාදකව නිර්මාණය කිරීම සඳහා ප්‍රලේඛන පදනම නම් ස්වේච්ඡා සංවිධානය නිර්මාණය කරන ලදී. මේ හරහා වඩා‍ නිදහස් හා වානිජ ආයතන සම්බන්ධතාවයෙන් තොර කාර්යයාල මෘදුකාග කට්ටලයක් නිර්මාණය වනු ඇතැයි බලාපොරොත්තු විය හැක.

බාහිර පුරුක්
 LAKapps
  LAKapps SVN සුරක්ෂිතාගාරය
 අතත්‍ය පොත් හල

FOSS මෘදුකාංග